ປາຖະກະຖາວັນຄ້າຍວັນເກີດສະຫາຍ ຟີແດນ ກາດໂຕຣ ຣຸດສ ຄົບຮອບ 90 ປີ
ໃນວັນທີ 12 ສິງຫາ 2016 ຜ່ານມາ ຄະນະໂຄສະນາອົບຮົມສູນກາງພັກ, ສະມາຄົມມິດຕະພາບລາວ-ກູບາ, ສູນກາງຊາວໜຸ່ມ ປະຊາຊົນ ປະຕິວັດລາວ ຮ່ວມກັນຈັດຕັ້ງປາຖະກະຖາ, ສາຍວີດີໂອ ແລະ ວາງສະແດງຮູບພາບ ເນື່ອງໃນໂອກາດວັນ
ຄ້າຍວັນເກີດຂອງສະຫາຍ ຟີແດນ ກາດໂຕຣ ຣຸດສ (Fidel Castro Ruz) ອະດີດປະທານປະເທດ ແລະ ວິລະຊົນ ແຫ່ງຊາດກູບາ ຄົບຮອບ 90 ປີ (13 ສິງຫາ 1926-13 ສິງຫາ 2016) ໃຫ້ກຽດເຂົ້າຮ່ວມໃນພິທີມີ ທ່ານ ສຈ ປອ ກິແກ້ວ ໄຂຄໍາພິທູນ ຄະນະເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ, ສະຫາຍ ສຈ ປອ ຈະເລີນ ເຢຍປາວເຮີ ກຳມະການສູນກາງພັກ, ລັດຖະມົນຕີປະຈຳສຳນັກ ງານນາຍົກລັດຖະມົນຕີ, ປະທານສະມາ ຄົມມິດຕະພາບ ລາວ-ກູບາ ມີການນຳ ພັກ-ລັດ, ບັນດາຫົວໜ້າຫ້ອງການ, ຫົວໜ້າກົມ, ພະນັກງານຫຼັກແຫຼ່ງ ແລະ ຊາວໜຸ່ມຈາກກະຊວງ ແລະ ອົງການຕ່າງໆ ເຂົ້າຮ່ວມຢ່າງພ້ອມພຽງ.
ໃນພິທີ ສະຫາຍ ນາງ ເອນນາ ວຽນ ວາລເດດສ (Enna Viant Valdes) ອຸປະທູດຊົ່ວຄາວຂອງ ສ ກູບາ ປະຈຳ ສປປ ລາວ ໄດ້ໃຫ້ກຽດປາຖະກະຖາເພື່ອເລົ່າຄືນເຖິງຜົນງານ, ຄຸນງາມຄວາມດີຂອງ ສະຫາຍ ຟີແດນ ກາດໂຕຣ ຣຸດສ ທີ່ໄດ້ອຸທິດສະຕິປັນຍາ, ຄວາມຮູ້ຄວາມສາມາດ ແລະ ນຳພາການຕໍ່ສູ້ຢ່າງອົງອາດກ້າຫານ ບໍ່ວ່າຕໍ່ສູ້ທາງດ້ານການເມືອງ, ການທະຫານ ໂດຍສະເພາະການຕໍ່ສູ້ດ້ວຍການຂີດ ຂຽນກາບກອນ, ບົດຄວາມ, ນິຍາຍ, ປຶ້ມວາລະສານ, ໜັງສືພິມ ແລະ ອື່ນໆ ເພື່ອປຸກລະດົມໃຫ້ປະຊາຊົນກູູບາກໍຄືປະຊາຊົນໃນຂົງເຂດ ອາເມ ຣິກາລາຕີນ ຈົ່ງສາມັກຄີກັນຕໍ່ສູ້ເພື່ອຍາດເອົາ ຄວາມເປັນເອກະລາດແຫ່ງຊາດ ຈາກຈັກກະພັດທີ່ຮຸກຮານ, ພ້ອມນັ້ນສະຫາຍ ອຸປະທູດຍັງໄດ້ຕີລາຄາສູງ ແລະ ຍົກໃຫ້ເຫັນເຖິງມູນ ເຊື້ອສາຍພົວພັນມິດຕະພາບ ແລະ ການຮ່ວມມືລະຫວ່າງສອງພັກ-ສອງລັດ ແລະ ປະຊາຊົນ ສອງຊາດ ລາວ-ກູບາ ໃນໄລຍະການຕໍ່ສູ້ກູ້ຊາດກໍຄືໄລຍະປົກປັກຮັກສາ ແລະ ສ້າງສາປະເທດຊາດ ໃນປັດຈຸບັນ.
ພາຍຫຼັງໄດ້ຮັບຟັງການເລົ່າ ມູນເຊື້ອແລ້ວຍັງໄດ້ຮັບຊົມວີດີ ໂອ, ຮູບພາບຂອງການເຄື່ອນ ໄຫວປະຕິວັດຂອງສະຫາຍ ຟີ ແດນ ກາດໂຕຣ ຣຸດສ ເຊິ່ງເຮັດໃຫ້ຜູ້ເຂົ້າຮ່ວມຮັບຮູ້ ແລະ ເຂົ້າໃຈຢ່າງຈະແຈ້ງກ່ຽວກັບພາລະກິດການປະຕິວັດ, ການປະກອບສ່ວນຢ່າງສຳຄັນຂອງ ສະຫາຍ ຟີແດນ ກາດໂຕຣ ຣຸດສ ໃນພາລະກິດປົກປັກຮັກສາ ແລະ ສ້າງສາປະເທດຊາດກູບາ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 46 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌